ନୂଆଦିଲ୍ଲୀ ୧୯।୧୧ - ପ୍ରେମ ନେଉଛି ଜୀବନ । ଅର୍ଥାତ୍ ପ୍ରେମ, ଲଭ ଆଫାୟର୍ସ, ଅବୈଧ ସଂପର୍କ ପାଇଁ ହେଉଛି ହତ୍ୟାକାଣ୍ଡ । ଏନ୍ସିଆରବି ବା ନ୍ୟାସନାସ୍ କ୍ରାଇମ୍ ରେକର୍ଡସ୍ ବ୍ୟୁରୋର ୨୦୦୧ ରୁ ୨୦୧୭ ତଥ୍ୟ ଅନୁସାରେ ସାରା ଭାରତ ବର୍ଷରେ ଯେତେ ସବୁ ହତ୍ୟାକାଣ୍ଡ ଘଟିଛି ସେଥି ମଧ୍ୟରୁ ତୃତୀୟ ସର୍ବାଧିକ ହତ୍ୟାକାଣ୍ଡ କେବଳ ପ୍ରେମ ଓ ଆବୈଧ ସଂପର୍କ କାରଣରୁ ହୋଇଛି ।
ତେବେ ବ୍ୟକ୍ତିଗତ ଆକ୍ରୋଶ କାରଣରୁ ଘଟିଥିବା ହତ୍ୟାକାଣ୍ଡ ସଂଖ୍ୟା ୪ ଦଶମିକ ୩ ପ୍ରତିଶତ କମିଥିବା ବେଳେ ସଂପତ୍ତିଗତ କାରଣକୁ ନେଇ ଘଟିଥିବା ହତ୍ୟାକାଣ୍ଡ ସଂଖ୍ୟା ୧୨ ପ୍ରତିଶତ କମିଛି ।
ତେବେ ୨୦୧୬ ରେ ଅନର କିଲିଂରେ ଦେଶରେ ୭୧ ଜଣଙ୍କ ଜୀବନ ଯାଇଥିବା ବେଳେ ୨୦୧୭ରେ ୯୨ ଜଣଙ୍କ ହତ୍ୟା ହୋଇଛି । ଏହି ହତ୍ୟାକାଣ୍ଡ ପାଇଁ ସାମଜିକ କାରଣ ଯେତିକି ଦାୟୀ ରାଜନୈତିକ କାରଣକୁ ମଧ୍ୟ ସେତିକି ଦାୟୀ କରାଯାଇଛି । ସମାଜରେ ଜାତି, ଧର୍ମ ଓ ଶ୍ରେଣୀଗତ ଭେଦଭାବ ଏଥିପାଇଁ ବଡ କାରଣ ବୋଲି କୁହାଯାଇଛି । ଗତ ୨୦୦୫ ରୁ ୨୦୧୨ ମଧ୍ୟରେ ଘଟିଥିବା ଅନର କିଲିଂ ପାଇଁ ଇଣ୍ଟର କାଷ୍ଟ ମ୍ୟାରେଜକୁ ଦାୟୀ କରାଯାଇଛି ।
